Szigorúbb szabályok védik a termelőket 2025-től

Szigorúbb szabályok védik a termelőket a késedelmes fizetésekkel és tisztességtelen piaci gyakorlatokkal szemben. A rendelkezések egyik célja a mezőgazdasági szereplők jogainak megerősítése. Az előírások betartását a Nébih ellenőrzi.

A termékpiaci törvényben\* január 1-től új rendelkezések léptek életbe a termelők védelme érdekében. Az új termelővédelmi csomag célja a termelők jogainak megerősítése a felvásárlókkal szemben, többek között a késedelmes fizetések szigorúbb szankcionálásával és a kockázatok megosztásának szabályozásával.

A változások értelmében a termék ellenértékét legfeljebb 30 napon belül ki kell fizetni, ellenkező esetben azonnali büntetés szabható ki. A Nébih ágazatfelügyeleti bírságot szabhat ki a szabályokat megszegő vevőkre, amely akár az elmaradt összeg 10%-át is elérheti. A hivatal saját hatáskörben, bejelentés alapján, de akár társhatóságokkal együttműködve is indíthat vizsgálatot.

Bejelentéssel lehet élni a termelovedelem@nebih.gov.hu email címen. A termékpiaci törvény új előírásaival kapcsolatos további információk az alábbi linken elérhetőek: link

További kérdésekkel forduljon a Nébih ügyfélszolgálatához a 336-9000 számon.

Bővebb tájékoztatás a https://portal.nebih.gov.hu/-/a-termekpiaci-torveny-2025-tol-elo-legfontosabb-valtozasai oldalon olvasható!

Kapcsolódó törvény: \*2015. évi XCVII. törvény

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/?p=19253